Oguljotina

mini|desno|Oguljotina dlana nakon pada
[mini|desno|Oguljotina lakta će uzrokovati trajni [ožiljak.]]
**Oguljotina** (*lat. excoriatio*) je povreda kože (lat. *excoriatio cutis*) pri kojoj dolazi do odljuštenja slojeva ili čitave natkožice (lat. epidermis) od kožice (lat. *corium*), ili sluzokože (lat. *excoriatio mucosae*), pri kojoj dolazi do odljuštenja nadsluznice (*lamina epithelialis*), kao posljedica bilo dejstva tupog mehaničkog oruđa (posebno ako je ono sa hrapavom površinom) ili pri padu na hrapavu površinu.

## Karakteristike oguljotine 
* Oguljotina je laka tjelesna povreda iz grupe ozljeda, koja ne ostavlja posljedice, ali sa njom treba postupati pažljivo, jer je najčešće puna zagađenog stranog sadržaja.
* Nakon povrede iz oguljotine (kožice-koriuma) ističu; tkivna tečnost, limfa i ponekad krv, ako su oštećeni kapilari u resicama kožice-korijuma.
* Izlivena tečnost se vrlo brzo sasuši i zajedno sa oštećenim ćelijama natkožice-epiderma, formira čvrstu, žućkastu ili crvenkastomrku koricu - krustu (lat. crusta).
* Kao reakcija na povredu dolazi i do „priliva“ leukocita, koji se mogu pridružiti krusti.
* Nakon 7-14 dana započinje proliferacija epitela, sa ivica očuvanog epiderma koji prvo pokriva defekt u jednom sloju ćelija, da bi se nakon nekoliko nedelja formirao kompletan epiderm.

## Značaj oguljotine u sudskoj medicini 
Oguljotine su veoma značajne u sudskoj medicini pošto svojim izgledom mogu upućivati na vrstu oruđa kojim su nanjete, zatim mogu odavati tragove automobila kod saobraćajnih nesreća (šara guma, blatobrana itd...)

## Terapija 
:*Za više informacija pogledajte Rana*

* Svu prljavštinu, nečistoću i druge primjese (ulja, masnoću, čađ itd), treba ukloniti iz oguljotine obilnim ispiranjem mlakom vodom uz upotrebu medicinskog (baktericidnog) sapuna, a prema potrebi strani sadržaj ukloniti i uz upotrebu meke sterilne četkice. Ako je obrada oguljotine bolna, može se primijeniti neki od lokalnih anestetika (kao što su lidokain ili benzokain).
* Oguljotina se zatim pere sterilnom fiziološkom otopinom (0,9% NaCl), a zatim i nekim dezinficijensom (Oktanisept, Rivanol, Asepsol).
* Preko oguljotine stavlja se vazalinska gaza ili sterilna poveska (gaza, prvi zavoj...) i fiksira zavojem.
* Ako se radi o većem broju oguljotina ili su one na velikoj površini prema potrebi se propisuju analgetici, a kod masovnog zagađenja i lokalni, oralni ili parenteralni antibiotici.

## Proces ozdravljenja 
Slike ispod, prikazuju proces ozdravljenja oguljotine na dlanu, nakon okliznuća na beton.

Image:Hand Abrasion - 32 minutes after injury.JPG|32 minute nakon povrede
Image:Hand Abrasion - 16 hours 45 minutes after injury.JPG|16 sati 45 minuta nakon povrede
Image:Hand Abrasion - 1 day 19 hours 32 minutes after injury.JPG|1 dan 19 sati 32 minute nakon povrede
Image:Hand Abrasion - 2 days 22 hours 12 minutes after injury.JPG|2 dana 22 sata 12 minutanakon povrede
Image:Hand Abrasion - 12 days 23 hours 24 minutes after injury.JPG|12 dana 23 sata 24 minutenakon povrede
Image:Hand Abrasion - 13 days 15 hours 30 minutes after injury.JPG|13 dana 15 sati 30 minutanakon povrede
Image:Hand Abrasion - 17 days 11 hours 30 minutes after injury.JPG|17 dana 11 sati i 30 minuta nakon povrede
Image:Hand Abrasion - 18 days 11 hours 43 minutes after injury.JPG|18 dana 11 sati 43 minute nakon povrede
Image:Hand Abrasion - 21 days 18 hours 21 minutes after injury.JPG|21 dan 18 sati 21 minutu nakon povrede
Image:Hand Abrasion - 30 days 4 hours 43 minutes after injury.JPG|30 dana  4 sata 43 minute nakon povrede

## Također pogledajte
*Povreda
*Rana

## Reference 
Kategorija:Prva pomoć
Kategorija:Hirurgija